So sind mir am Mittwuch, 13.08.2008 am 16.00 Uhr uf de Bushof und haend am 17.00 Uhr wellae wiiterfahre uf La Paz, also ebe haend wellae. Nix Platz huet fuer uf La Paz haets ueberall gheisse. Ziemli gnervt ab uesere Bloedheit haend mir en neue Weg uf La Paz muese sueche. So haend mir denn am 20.00 Uhr en iheimische Bus uf Cochabamba gno (13.5 h) und vo Cochabamba uf La Paz (7 h). So es Chaos bim Istiege in Bus wie a dem Obig haend mir uf uesem ganze Trip no nie erlebt und haend das ganzi amuesiert mitverfolgt. Churz noch de Abfahrt isch den d'Busbegleitig no hindere cho und haet ues wuesse loh, dass mir im Fall vonere Kontrolle noch Sucre fahred und e Delegation sind. Ob ues da d'Polizei oder wer au immer abnimmt, mir 2 Touris ghoered zunere Delegation vo Sucre? Es haet denn kei Kontrolle geh und mir sind froh gsi wo mir denn doch in Cochabamba und nid in Sucre ahcho sind.